**REPUBLIKA SRBIJA**

**NARODNA SKUPŠTINA**

**BIBLIOTEKA NARODNE SKUPŠTINE**

**Tema: Zaposlenost i rizik od siromaštva : analiza i projekcije**

**Datum: 11.12.2015.**

**Br. 08/2015**

**Ovo istraživanje je uradila Biblioteka Narodne skupštine za potrebe rada narodnih poslanika i Službe Narodne skupštine. Za više informacija molimo da nas kontaktirate putem telefona 3026-532 i elektronske pošte** [***istrazivanja@parlament.rs*.**](mailto:istrazivanja@parlament.rs) **Istraživanja koja priprema Biblioteka Narodne skupštine ne odražavaju zvanični stav Narodne skupštine Republike Srbije.**

**SADRŽAJ**

[Ciljevi Strategije „Evropa 2020“ 3](#_Toc436217182)

[Stopa zaposlenosti i rizik od siromaštva u Srbiji 4](#_Toc436217183)

[Rizik od siromaštva u evropskim zemljama 6](#_Toc436217184)

[Danska 10](#_Toc436217185)

[Irska 11](#_Toc436217186)

[Nemačka 11](#_Toc436217187)

[Norveška 12](#_Toc436217188)

[Finska 12](#_Toc436217189)

Zapošljavanje i uključivanje na tržište rada predstavlja jedan od važnih preduslova ekonomske samostalnosti i preuzimanja odgovornosti na nivou pojedinca i privrednog rasta u celini. Imajući u vidu podatak da je siromaštvo kod nezaposlenih lica u Srbiji znatno veće u odnosu na zaposlene (23,7% siromašnih lica u Srbiji čine nezaposleni)[[1]](#footnote-1), kao i to da je indikator stope zaposlenosti pokazatelj sposobnosti ekonomije da obezbedi nova radna mesta i zapošljavanje, u ovom istraživanju stopa zaposlenosti analizira se zajedno sa stopom siromaštva i projektovanim smanjenjem broja ljudi koji žive u siromaštvu ili u riziku od siromaštva. U nastavku teksta, u tabeli 2. prikazana je projekcija zaposlenosti i jedan od ciljeva Strategije „Evropa 2020“ smanjenje broja lica koji žive u riziku od siromaštva, po zemljama do 2020. godine.

# Ciljevi Strategije „Evropa 2020“

Strategija „Evropa 2020“ sadrži listu prioriteta pored osnovnih ciljeva kao što su: stopa zaposlenosti radno sposobnog stanovništva od 75%, investiranje u istraživanje i nove tehnologije (3% DBP na nivou zemalja članica), smanjenje emisija gasova za 20% u odnosu na nivo iz 1990. U skladu sa klimatskim promenama održivost energije, odnosno povećanje učešća obnovljivih izvora energije u finalnoj potrošnji energije do 20%; za 20% povećanja energetske efikasnosti. U delu koji se odnosi na obrazovanje: smanjenje stope ranog napuštanja škole na ispod 10%, kao i završetak obrazovanje od 30 do 34 godina starosti. Borba protiv siromaštva i socijalne isključenosti podrazumeva smanjenje siromaštva za najmanje 20 miliona ljudi koji žive sa rizikom od siromaštva i socijalne isključenosti. Navedeno podrazumeva sledeće:

– razvoj ekonomije zasnovane na znanju i inovacijama;

– promovisanje ekonomije koja je konkurentnija i efikasnije koristi resurse ili održivi rast kao i;

–podsticanje ekonomije sa visokom stopom zaposlenosti, koja ostvaruje socijalnu i teritorijalnu koheziju.

Postoji međusobna povezanost ciljeva, tako što se povećavanjem nivoa obrazovanja povećava stopa zaposlenosti i smanjuje siromaštvo. U sklopu Strategije „Evropa 2020“ definisana je Evropska platforma za borbu protiv siromaštva kako bi se pomoglo ljudima suočenim sa siromaštvom, kao i preporuka za unapređenje saradnje na nivou nacionalne, regionalne i lokalne vlasti, uključujući i socijalne partnere i predstavnike civilnog društva.

# Stopa zaposlenosti i rizik od siromaštva u Srbiji

Što se tiče tržišta rada u Srbiji, prema projekcijama ekonomskih analitičara[[2]](#footnote-2) koje se odnose na kretanje stope nezaposlenosti radno sposobnog stanovništva, ukupna nezaposlenost u Srbiji će se od 2015. godine blago smanjivati, zatim ubrzano do kraja projektovanog perioda, tako da će broj nezaposlenih lica 2020. godine biti oko 340.000. Odnosno, na kraju projektovanog perioda stopa nezaposlenosti u Srbiji trebala bi da bude 10,32%.[[3]](#footnote-3) Takođe, prema procenama MMF-a, stopa nezaposlenosti sa kojom će Srbija završiti ovu godinu projektovana je na 20,7% ali se očekuju pozitivni trendovi.

Prema poslednjim raspoloživim podacima Republičkog zavoda za statistiku - RZS[[4]](#footnote-4), ukupna stopa nezaposlenosti u drugom kvartalu ove godine iznosila je 17,9% što je za 1,3 procentnih poena manje nego u prvom kvartalu, a stopa nezaposlenosti lica radnog uzrasta od 15-64 godina za isti period 18,4%. Takođe, zabeležena je stopa zaposlenosti od 51,7%, dok se u odnosu na isti period prošle godine beleži rast zaposlenosti od 2,4%.

Stopa nezaposlenosti u Srbiji je 2014. godine opala za 3,2 procentna poena i na kraju prošle godine je iznosila 16,8%, navodi RZS. Anketna stopa zaposlenosti za četvrti kvartal 2014. godine bila je 50,4% (za stanovništvo od 15 do 64 godine), a broj zaposlenih 2.322.201 lice. Prema podacima RZS, rast zaposlenosti 2014. godine doveo je do povećanja broja zaposlenih za 53.451 lice u odnosu na oktobar 2013. godine.[[5]](#footnote-5)

Prema istom izvoru, stopa rizika od siromaštva u 2014. godini iznosila je 25,6%.

Prema podacima iz Ankete o dohotku i uslovima života (*Statistics on Income and Living Conditions - SILC)[[6]](#footnote-6)* 42,1% ili oko tri miliona ljudi iz Srbije izloženo je riziku siromaštva ili socijalnoj isključenosti. Ta vrednost je znatno veća od vrednosti proseka 28 zemalja EU (24,3%) i proseka novih 12 zemalja članica bez Hrvatske (30,7%). Posle Bugarske i Rumunije, ta vrednost je veća nego u bilo kojoj drugoj zemlji EU.

Prema navedenom izvoru, čak 65,1 procenata stanovništva suočeno sa određenim faktorom rizika, budući da je rad i intenzitet rada članova domaćinstva osnovni preduslov višeg dohotka i boljeg životnog standarda.

Pokazatelji siromaštva izračunati su iz Ankete o dohotku i uslovima života, a prag rizika od siromaštva utvrđuje se tako da se izračuna ekvivalentni dohodak po članu domaćinstva. Stopa rizika od siromaštva je procenat lica koje imaju raspoloživi dohodak ispod praga rizika od siromaštva. U Srbiji je za 2014. godinu, prema podacima RZS, relativna linija rizika od siromaštva za 2014. godinu bila 13 408 RSD.[[7]](#footnote-7) Ako se govori o licima u domaćinstvima u kojima članovi ne rade ili rade veoma malo, i koja imaju relativno nizak dohodak, 8,9% stanovništva je siromašno i živi u domaćinstvima sa veoma niskim radnim intenzitetom. U narednoj tabeli vidi se kretanje stope sirmaštva u Srbiji.

**Tabela 1.:** Procanat siromašnih u Srbiji po godinama

|  |  |  |  |  |
| --- | --- | --- | --- | --- |
| godina | 2008 | 2010 | 2012 | 2014 |
| % | 6,1 | 9,2 | 8,8 | 8,9 |

Izvor: Siromaštvo u Srbiji u 2014 godini, avgust 2015.

Prema: Mijatović,B., Siromaštvo u Srbiji , 2008-2014.,Tabela 14.

Struktura siromaštva pokazuje da su najviše pogođene ranjive kategorije: deca, mladi a niže obrazovani koji su više izloženi riziku od siromaštva.Stope siromaštva dece u Srbiji znatno su iznad prosečnih stopa za opštu populaciju, i mnogo veće nego u drugim evropskim zemljama. Utvrđeno je da visoke stope siromaštva među decom u Srbiji nisu samo posledica niske potrošnje za dečje dodatke i novčanu socijalnu pomoć, već i posledica karakteristika socijalnih naknada. Ranije studije sadrže nekoliko rešenja, ali projekat FREN-a "Smanjenje siromaštva dece u Srbiji: balansiranje između unapređenih socijalnih naknada i politika koje promovišu zaposlenje roditelja"[[8]](#footnote-8), prvi ocenjuje uticaj određenih reformskih rešenja na stopu siromaštva dece kao i državni budžet.

Iako je stopa rizika siromaštva dece u Srbiji znatno veća nego u 28 zemalja članica EU analitičari navode da je relativan položaj dece u odnosu na prosek populacije u Srbiji približno isti kao u 28 zemalja članica EU.

Zabrinjavajući je podatak da se od ukupnog broja siromašnih u Srbiji prošle godine čak 50,7% odnosi na lica starosti od 25-65 godina, dok je procenat siromašnih starosti do 13 godina 17,4%.[[9]](#footnote-9)Prema podacima ARS iz oktobra 2013. stopa nezaposlenosti mladih (15-24) iznosi 50%, dok jedna četvrtina mladih spada u kategoriju koji nisu zaposleni, ne školuju se niti se usavršavaju (*NEET - not in employment, education or training*).[[10]](#footnote-10) Prema podacima ARS za 4 kvartal 2014. odine, učešće mladih do 30 godina u registrovanoj nezaposlenosti iznosi 25,8%.

Takođe, **s**topa rizika siromaštva u Srbiji, kao i u 28 zemalja članica EU veća je kod žena nego kod muškaraca.

Imajući u vidu kretanje stope siromaštva u Srbiji, u komparaciji sa drugim zemljama u regionu i EU, u oktobru 2014. godine Vlada Srbije usvojila je Drugi nacionalni izveštaj o socijalnom uključivanju i smanjenju siromaštva u Republici Srbiji za period 2011 – 2014.godine[[11]](#footnote-11). Izveštaj obuhvata: pregled zakonskog, strateškog i institucionalnog okvira relevantnih za procese socijalnog uključivanja i smanjenja siromaštva, analizu trenutnog stanja u relevantnim oblastima, pregled realizovanih mera, zaključke i izazove i osnovne pravce razvoja za naredni period. Tim za socijalno uključivanje i smanjenje siromaštva Vlade Srbije aktivno učestvuje u promovisanju preduzetničke kulture, razvijanju različitih modela uključivanja osetljivih grupa u ekonomske aktivnosti, promociji i razvijanju koncepta socijalnog preduzetništva i aktivnom uključivanju na tržište rada. Nacionalni akcioni plana zapošljavanja za 2016. godinu definiše mere u ovoj oblasti.

# Rizik od siromaštva u evropskim zemljama

Najmanji postotak ljudi u riziku od siromaštva ili socijalne isključenosti prošle godine imale su Češka (14,8%), Holandija (15,9%), Švedska (16,4%), Finska (17,3%) i Danska (17,8%).

Ako se analizira prethodni petogodišnji period do 2013. godine broj ljudi u riziku od siromaštva ili socijalne isključenosti povećao se u većini država članica EU za koje postoje podaci.

Smanjenje siromaštva je zabeleženo jedino u Poljskoj (sa 30,5% 2008. godine na 25,8% 2013. godine), Rumuniji (sa 44,2 na 40,4 %), Bugarskoj (za 9 procenata u odnosu na prošlu godinu) Slovačkoj (sa 20,6 na 19,8%), Češkoj (sa 15,3 na 14,6%) dok je u Belgiji, Austriji i Finskoj ostalo na istom nivou.

Stopa rizika od siromaštva u Hrvatskoj je 2013. godine, po podacima Državnog zavoda za statistiku, iznosila 19,5%, dok je prema podacima Eurostata bila 29,9% i nešto je smanjena prošle godine, a niža od 2011. godine, kada je stopa rizika od siromaštva iznosila 32,6%.

Već je navedeno kako je kretanje stope zaposlenosti pokazatelj privrednih i ekonomskih performansi u kreiranju poslovne politike i mogućnosti da se obezbede nova radna mesta i zapošljavanje. Zato se u narednoj tabeli prikazuje kretanje stope zaposlenosti u poslednje četiri godine, kao i prosek na nivou 28 zemalja EU.

**Tabela 2**: Stopa zaposlenosti u zemljama EU (%)

(period od 2011 do 2014. godine)

|  |  |  |  |  |
| --- | --- | --- | --- | --- |
| Zemlja/godina | 2011 | 2012 | 2013 | 2014 |
| EU 28, prosek | 68,6 | 68,4 | 68,4 | 69,2 |
| Austrija | 74,2 | 74,4 | 74,6 | 74,2 |
| Belgija | 67,6 | 67,3 | 67,2 | 67,3 |
| Bugarska | 62,9 | 63 | 63,5 | 65,1 |
| VB | 73,5 | 74,1 | 74,8 | 76,2 |
| Grčka | 59,6 | 55 | 52,9 | 53,3 |
| Danska | 75,8 | 75,7 | 75,6 | 75,9 |
| Estonija | 70,6 | 72,2 | 73,3 | 74,3 |
| Nemačka | 75,7 | 75,4 | 75,6 | 75,9 |
| Finska | 73,8 | 74 | 73,3 | 73,1 |
| Hrvatska | 59,8 | 58,1 | 57,2 | 59,2 |
| Češka | 71,5 | 72,5 | 73,5 | 75 |
| Španija | 62 | 59,6 | 58,6 | 59,9 |

Izvor: [Europe 2020 Indicators](http://ec.europa.eu/eurostat/web/europe-2020-indicators), podaci 16.11.2015.

<http://ec.europa.eu/eurostat/web/europe-2020-indicators/europe-2020-strategy/headline-indicators-scoreboard>

U narednoj tabeli dati su podaci o broju lica koja su u riziku od siromaštva u zemljama EU u periodu od 2011. do 2014. godine, kao i procenat siromašnih u odnosu na broj stanovnika određene zemlje. Navedeni podaci mogu da se analiziraju na nivou 28 zemanja EU, kao i za svaku zemlju pojedinačno.

**Tabela 3** : Indikatori rizika od siromaštva u zemljama EU od 2011 do 2014. godine

(broj lica u hiljadama i procenat od ukupnog stanovništva)

|  |  |  |  |  |
| --- | --- | --- | --- | --- |
| Zemlja/godina | 2011 | 2012 | 2013 | 2014 |
| EU 28, prosek, 000/% | 121 314  24,3 | 124 060  24,7 | 122 897  24,5 | 121 952  24,7 |
| Austrija  % | 1 593  19,2 | 1542  18,5 | 1572  18,8 | 1609  19,2 |
| Belgija  % | 2 271  21 | 2 356  21,6 | 2 286  20,8 | 2 339  21,2 |
| Bugarska  % | 3 693  49,1 | 3 621  49,3 | 3 493  48 | 2909  40,1 |
| VB  % | 14 044  22,7 | 15 099  24,1 | 15 586  24,8 | 15 188  24,1 |
| Grčka  % | 3 403  31 | 3 795  34,6 | 3 904  35,7 | 3 885  36 |
| Danska  % | 1 039  18,9 | 1 057  19 | 1 059  18,9 | 1 001  17,8 |
| Estonija  % | 307  23,1 | 311  23,4 | 313  23,5 | - |
| Nemačka  % | 16 074  19,9 | 15 909  19,6 | 16 212  20,3 | 16 508  20,6 |
| Finska  % | 949  17,9 | 916  17,2 | 854  16 | 927  17,3 |
| Hrvatska  % | 1 384  32,6 | 1 384  32,6 | 1 271  29,9 | 1 244  29,3 |
| Češka  % | 1 598  15,3 | 1 580  15,4 | 1 508  14,6 | 1 532  14,8 |
| Španija  % | 12 363  26,7 | 12 628  27,2 | 12 630  27,3 | 13 402  29,2 |

Izvor: [Europe 2020 Indicators](http://ec.europa.eu/eurostat/web/europe-2020-indicators), podaci 16.11.2015.

<http://ec.europa.eu/eurostat/web/europe-2020-indicators/europe-2020-strategy/headline-indicators-scoreboard>

Najnižu osnovnu stopu rizika od siromaštva u EU imala je Češka - 8,6%, a visoke stope Bugarska (21%), Grčka (23,1%), Litvanija (20,6 %), Rumunija (22,4%) i Španija (20,4%) prema podacima Eurostata. Takođe, svake godine povećava se broj lica, građana EU u riziku siromaštva ili socijalne isključenosti da bi prošle godine bilo oko 122 miliona ljudi. Skoro četvrtina stanovništva EU prošle je godine bilo izloženo riziku od siromaštva ili socijalne isključenosti a posebno u nekim zemljama kao što su Bugarska (40%) i Grčka (36%). Kad je reč o osobama koje žive u velikoj materijalnoj oskudici, na nivou EU28, u navedenim uslovima 2013. godine živelo je 9,6% Evropljana.

U tabeli koja sledi prikazani su podaci iz istraživanja koje je uradilo Ministarstvo za rad, socijalnu politiku i zaštitu potrošača Austrije u junu 2015. godine, a odnosi se projekcije stope zaposlenosti i plan smanjenja siromaštva u skladu sa Strategijom Evropa 2020. U tom smislu, na nivou EU planira se smanjenje broja lica koja žive u siromaštvu ili u riziku od siromaštva za 30 miliona. Na osnovu istraživanja i podataka iz Nacionalnog programa reformi (april 2014.), planirana stopa zaposlenosti u Austriji 2020. godine je 77,8% i znatno smanjenje broja lica koja žive u riziku od siromaštva.

**Tabela 4** : Projekcije stope zaposlenosti i smanjenja siromaštva 2020.

|  |  |  |
| --- | --- | --- |
| Zemlja | Stopa zaposlenosti (%) | Smanjenje siromaštva (broj lica) |
| EU | 75 | 30 mil |
| Austrija | 77 | 235 000 |
| Belgija | 73,2 | 380 000 |
| Bugarska | 76 | 260 000 |
| Grčka | 70 | 450 000 |
| Danska | 80 | 22 000 |
| Estonija | 76 | 36 248 |
| Nemačka | 80 | 320 000[[12]](#footnote-12) |
| Finska | 78 | 770 000[[13]](#footnote-13) |
| Češka | 75 | 30 000[[14]](#footnote-14) |
| Španija | 74 | 1,4-1,4 mil. |
| Hrvatska | 62,9 | - |

Izvor: Savezno Ministarstvo za rad, socijalnu politiku i zaštitu potrošača Austrije, jun 2015.; Nacionalni program reformi, april 2014.

Prema: [Europe 2020 strategy](http://ec.europa.eu/eurostat/web/europe-2020-indicators/europe-2020-strategy)

Najnovije informacije koje dostavljamo u nastavku istraživanja, prikupljene su putem odgovora na ECPID upitnik br. 2867. na temu ''Ciljevi tržišta rada'' (*Labour market goals)* postavljenog od strane švedskog parlamenta. U Švedskoj je prošle godine zabeležena zaposlenost od 80%, a plan je da do 2020. godine ostane na istom nivou.U odgovorima koji slede, može se uočiti da je u svim razmatranim zemljama problematika tržišta rada u uslovima posledica ekonomske krize jedno od najvažnijih pitanja ekonomskog razvoja i održivog privrednog rasta. U odgovorima su prikazane aktivnosti nadležnih institucija kako bi se ostvarili ciljevi u pogledu projektovane zaposlenosti i planiranog smanjenja broja lica koja žive u siromaštvu ili u riziku od siromaštva. Navodi se primer Holandije: plan da na kraju projektovanog perioda zaposlenost bude 80% (stopa zaposlenosti prošle godine bila je 76,1%) a holandska Vlada planira do 2026. godine novih 125.000 radnih mesta za rizične grupe stanovništva sa ciljem podrške inkluziji ranjivih grupa stanovništva, od čega će 25.000 radnih mesta biti u vladinim institucijama.

Danska  
U platformi danske Vlade od oktobra 2011. godine[[15]](#footnote-15) definisani su konkretni ciljevi koji se odnose na zapošljavanje, kako sledi:

"Ponuda radne snage će se povećati za 135.000 lica do 2020. godine, kako bi se osigurala osnova za rast i ekonomski razvoj za nove inicijative.

Strukturalno za oko 55.000 lica do 2020. godine kako bi se omogućio ekonomski razvoj, pored efekta paketa oporavka iz 2010. i Sporazuma o kasnijem odlasku u penziju. Cilj Vlade je, dakle, da se poveća ponuda radne snage od ukupno 135.000 lica, do 2020. godine. Osim toga, zaposlenost će se povećati kada ciklusi tržišta budu normalizovani.

Cilj je da se postigne dogovor da se povećava ponuda radne snage za oko 20.000 lica do 2020. To će značiti manju javnu potrošnju i više poreskih prihoda, čime se omogućava poboljšanje javnih finansija u neto smislu za oko 4 milijardi danskih kruna godišnje. Ova sredstva biće izdvojena za tržište rada, kao i inicijative za obrazovanje i obuke u najširem smislu. Cilj navedene serije reformi je da se poveća ponuda radne snage od ukupno 28.000 lica do 2020. godine i poboljšanje stanje javnih finansija za oko 7 milijardi danskih kruna. Ovo je ambiciozan cilj, što će zahtevati ciljane reformske napore.

Dalje, Vlada će u potpunosti sprovesti poresku reformu kojom značajno smanjuje porez na zarade, kako bi se povećala ponuda radne snage za oko 7.000 lica do 2020. godine i na taj način ojačale javne finansije, i to 3 milijarde danskih kruna putem povećanja zaposlenosti."

Danska Vlada je u junu 2014. godine sklopila politički sporazum sa nekoliko opozicionih stranaka oko seta reformi i politike zapošljavanja[[16]](#footnote-16), ali kako su se u junu 2015. godine održali parlamentarni izbori u Danskoj sledi nova politička platforma. Danski opozicioni blok na čelu sa Larsom Lokeom Rasmusenom pobedio je koaliciju levog centra premijerke Helle Torning-Šmit, na parlamentarnim izborima.

## Irska

Kada je aktuelna Vlada počela sa radom 2011. godine, otvaranje novih radnih mesta bio je ključni element u Programu ekonomskog oporavka. U novembru 2011. godine, irska Vlada se obavezala da godišnji Akcioni plan za radna mesta fokusira na mere u cilju zaštite postojećih i pomoć u otvaranju novih radnih mesta. Akcioni plan zapošljavanja imao je 5 strateških elemenata:

-podršku za 100.000 novozaposlenih do 2016. godine, a do 2018. godine punu zaposlenost za 2,1 milion ljudi.

-povratak Irske na vrh rang liste međunarodne konkurentnosti, u pet najkonkurentnijih zemalja,

-oživljavanje domaće privrede i otvaranja novih radnih mesta na lokalnom nivou,

-izgradnju autohtone politike rasta i porast izvoza irskih kompanija,

-izgradnju klastera u ključnim sektorima,

Najnoviji podaci: stopa zaposlenosti 2014. godine bila je 67% a plan je da do 2020. bude 71%.

Akcioni plan zapošljavanja se objavljuje svake godine, a ima za svrhu postavljanje jasnih ciljeva akcije i stvaranje pozitivnih uslova za otvaranje novih radnih mesta. Rezultati se analiziraju kvartalno i izveštaji o napretku se objavljuju.[[17]](#footnote-17)

## Nemačka

Prema podacima nemačkog Bundestaga,nezaposlenost trenutno iznosi 6,3% što odgovara stopi planirane nezaposlenosti. Imajući u vidu posledice ekonomske krize navodi se da je ove godine rezultat pozitivan. Dakle, zapošljavanje je u stalnom porastu, a broj nezaposlenih je trenutno na najnižem nivou u poslednjih dvadeset godina. U Saveznoj Republici Nemačkoj nema posebnih procena ili ciljeva koji se odnose na tržišta rada za kraj tekućeg mandata ili u aktuelnom koalicionom sporazumu[[18]](#footnote-18) ni najave Savezne vlade ili izjave parlamentarnih grupa u nemačkom Bundestagu, kako navode predstavnici Istraživačke službe Bundestaga, ali je cilj politike tržišta radne snage u skladu sa preporukama Međunarodne organizacije rada, odnosno da stopa nezaposlenosti bude 4,9 procenata.

## Norveška

Istraživačka služba norveškog parlamenta dostavila je informacije koji se odnose na zvanični nacionalni cilj ili projekcije zaposlenosti u Norveškoj. Navodi se da su mere Vlade koje se odnose na nezaposlenost, učešće radne snage ili broja zaposlenih ljudi opšteg tipa, sa ciljem promovisanja dobrog funkcionisanja tržišta rada, sa namerom da doprinesu većem učešću u zaposlenosti, smanjenju nezaposlenosti i podrže borbu protiv isključenosti rizičnih grupa na tržištu radne snage. Navode član 110. norveškog Ustava: "Vlasti države treba da stvore uslove pod kojima svaka osoba sposobna za rad ima pravo i mogućnost da zarađuje za život kroz svoj rad."

Treba napomenuti da je Norveška imala jednu od najnižih stopa nezaposlenosti u Evropi tokom poslednjih godina - u aprilu 2014. 3.3% i martu 2015. godine 4,1%.

## Finska

Strateški program finske Vlade na čelu sa premijerom *Juha Sipilä* predstavljen je u maju ove godine. Što se tiče tržišta rada i ciljeva za 2020. godinu očekuje se porast stope zaposlenosti više od EU proseka, kao i porast broja zaposlenih za oko 110.000 lica tokom mandata Vlade. Prema raspoloživim podacima iz aprila ove godine, stopa zaposlenosti u Finskoj iznosi 67,7%, a broj zaposlenih je 2.429.000.[[19]](#footnote-19)

Ciljevi i njihova procena u narednih deset godina odnose se na ekonomske parametre: preduzetništvo, investicije i konkurentnost. Postizanje ciljeva zahteva strukturne reforme, koje će promovisati i sprovoditi prvenstveno Vlada. Takođe, finska Vlada planira očuvanje finansiranja socijalnih usluga i socijalne transfere. Sprovođenje reformske politike u delu podrške investiranju, razvoj uslužne delatnosti i konkurentnost treba da povećaju ponudu radne snage, nivo preduzetništva i diversifikaciju poslova, kao i nivo javnih finansija.

***Izvori informacija***

* ECPRD Request 2867 *Labour market goals,* June 2015. <https://ecprd.secure.europarl.europa.eu/ecprd/secured/detailreq.do?id=221300>
* [European Commission](http://ec.europa.eu/index_en.htm), [Eurostat](http://ec.europa.eu/eurostat/web/main), [Europe 2020 Indicators](http://ec.europa.eu/eurostat/web/europe-2020-indicators), [Europe 2020 Strategy](Europe%202020%20Strategy): <http://ec.europa.eu/eurostat/web/europe-2020-indicators/europe-2020-strategy/headline-indicators-scoreboard>
* Istraživanje Biblioteke NSRS: *Položaj mladih u sistemu socijalne zaštite*, 2013.

<http://www.parlament.gov.rs/narodna-skupstina-/organizacija-i-strucna-sluzba/biblioteka-narodne-skupstine.1506.html>

* Mijatović,B., (2015.) *Siromaštvo u Srbiji u 2014 godini*, Tim za socijalno uključivanje i smanjenje siromaštva Vlade Srbije

Republički zavod za statistiku: <http://webrzs.stat.gov.rs/WebSite/Public/PageView.aspx?pKey=2>

**Istraživanje uradila:**

mr Marina Prijić,

viši savetnik - istraživač

1. Mijatović, B.(2015): Prema Anketi o potrošnji domaćinstava 2014. [↑](#footnote-ref-1)
2. *Projekcije za odraslo stanovništvo;* Prema*:* Tabela 3.2.1. Osnovni pokazatelji tržišta rada odraslog stanovništva (15+), str.44. [↑](#footnote-ref-2)
3. Isto, *Projekcija stope nezaposlenosti odraslog stanovništva (15+) za period 2013 - 2020.* [↑](#footnote-ref-3)
4. RZS: <http://webrzs.stat.gov.rs/WebSite/Public/PageView.aspx?pKey=2> [↑](#footnote-ref-4)
5. Više informacija: Tabela 1.: Projekcija stope nezaposlenosti odraslog stanovništva (15+) za period 2013 - 2020. Istraživanje: Položaj mladih u sistemu socijalne zaštite, 2013.

   <http://www.parlament.gov.rs/narodna-skupstina-/organizacija-i-strucna-sluzba/biblioteka-narodne-skupstine.1506.html> [↑](#footnote-ref-5)
6. <http://ec.europa.eu/eurostat/statistics-explained/index.php/People_at_risk_of_poverty_or_social_exclusion> [↑](#footnote-ref-6)
7. RZS: <http://webrzs.stat.gov.rs/WebSite/Public/PageView.aspx?pKey=2> [↑](#footnote-ref-7)
8. FREN: <http://www.fren.org.rs/node/353> [↑](#footnote-ref-8)
9. Siromaštvo u Srbiji u 2014 godini, Tim za socijalno uključivanje i smanjenje siromaštva Vlade Srbije, avgust 2015. [↑](#footnote-ref-9)
10. Više informacija u istraživanju: Položaj mladih u sistemu socijalne zaštite, 2013. [↑](#footnote-ref-10)
11. <http://socijalnoukljucivanje.gov.rs/wp-content/uploads/2015/10/Siromastvo-u-RS.jpg> [↑](#footnote-ref-11)
12. Smanjenje broja lica sa dugoročnom nezaposlenošću [↑](#footnote-ref-12)
13. Broj lica koja žive u riziku od siromaštva [↑](#footnote-ref-13)
14. Ekvivalent 15,3% [↑](#footnote-ref-14)
15. Delovi platforme dostupni su na engleskom jeziku::  
    <http://www.stm.dk/multimedia/Regeringsgrundlag_uk_2011.pdf>

    Kompletna verzija na danskom jeziku je dostupna na :  
    <http://www.stm.dk/publikationer/Et_Danmark_der_staar_sammen_11/Regeringsgrundlag_okt_2011.pdf> [↑](#footnote-ref-15)
16. Informacije o reformi zapošljavanja dostupne su na veb stranici Ministarstva zapošljavanja (danski jezik)  
    <http://bm.dk/da/Beskaeftigelsesomraadet/Flere%20i%20arbejde/Beskaeftigelsesindsats%20for%20ledige/Ny%20beskaeftigelsesindsats.aspx> [↑](#footnote-ref-16)
17. Za više informacija*: the Annual Action Plans and Progress Reports:* <http://www.djei.ie/enterprise/apj.htm>l [↑](#footnote-ref-17)
18. *Coalition agreement between CDU, CSU and SPD for the 18th electoral term starting 17 November 2013*: <http://www.bundesregierung.de/Content/DE/_Anlagen/2013/2013-12-17-koalitionsvertrag.pdf?__blob=publicationFile&v=2>. [↑](#footnote-ref-18)
19. Više informacija: *Strategic Programme of the Finnish Government,* maj 2015. Dostupno na engleskom jeziku: <http://valtioneuvosto.fi/documents/10184/1427398/Hallitusohjelma_27052015_final_EN.pdf/f1071fae-a933-4871-bb38-97bdfd324ee6> [↑](#footnote-ref-19)